
Чийки глицеринге, глицерин суусуна жана глицерин щелогуна карата Евразия экономикалык бирлигинин Бирдиктүү бажы тарифинин ташып кирүү бажы алымынын коюмун белгилөө жөнүндө 

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Кеңешинин 
2021-жылдын 14-сентябрындагы № 80 чечими менен бекитилген ЕЭБ ТЭИ ТНнын 1520 00 000 0-коду менен классификацияланган чийки глицеринге, глицерин суусуна жана глицерин щелогуна карата Евразия экономикалык бирлигинин Бирдиктүү бажы тарифинин ташып кирүү бажы алымынын коюму ушул Чечим күчүнө кирген датадан тартып 2025-жылдын 31-декабрын кошо алганга чейин бажы наркынын 
0 пайызы өлчөмүндө белгиленсин.
2. Евразия экономикалык комиссиясынын Кеңешинин 
2021-жылдын 14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине төмөнкүдөй өзгөртүүлөр киргизилсин:
а) төртүнчү графасынын ЕАЭБ ТЭИ ТНнын 1520 00 000 0-кодундагы позициясы «80C)» эскертүүсүнө шилтеме менен толукталсын;
б) Евразия экономикалык бирлигинин Бирдиктүү бажы тарифине эскертүүлөр төмөнкүдөй мазмундагы 80С эскертүүсү менен толукталсын:
«80С) бажы наркынан 0 (нөл) % өлчөмүндө ташып кирүү бажы алымынын коюму Евразия экономикалык комиссиясынын Коллегиясынын 2023-жылдын 14-ноябрындагы № 155 чечими күчүнө кирген датадан тартып 2025-жылдын 31-декабрын кошо алганга чейин колдонулат.».
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

